
ПРЕДЛОЖЕНИЕ
От Калин Каменов
Кмет на Община Враца
Относно: Даване на съгласие за допускане изработването и одобряването на проект за Подробен устройствен план – план за регулация и застрояване (ПУП-ПРЗ) за образуване на нов урегулиран поземлен имот с проектен номер УПИ VIII-8 с предназначение „за паркинг“, с оглед обособяване на между 20 и 35 нови паркоместа.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В Община Враца е постъпило заявление с вх. № 0800-499 / 14.10.2026 г. от Община Враца, като собственик на поземлени имоти находящи се в гр. Враца, за допускане изработването на проект за подробен устройствен план. Желанието на заявителя е да се проведе градоустройствена процедура, за чието осъществяване е необходимо Общински съвет – Враца, като принципал на общинската собственост, да даде съгласие за допускане изработването и одобряване на проект за Подробен устройствен план – план за регулация и застрояване (ПУП-ПРЗ) за образуване на нов урегулиран поземлен имот с проектен номер УПИ VIII-8 с предназначение „за паркинг“ и с приблизителна площ 979 кв.м., с оглед обособяване на между 20 и 35 нови паркоместа, необходими за задоволяване нуждите на гражданите и гостите на гр. Враца, използващи намиращите се в близост пътеки за отдих и разходка.

Поземлен имот с идентификатор № 12259.855.8 по кадастралната карта и кадастралните регистри на гр. Враца, представляващ общинска публична собственост, е с начин на трайно ползване „за друг вид озеленени площи“, с вид територия – урбанизирана, и се намира в землището на гр. Враца. Изграждането на малък паркинг в рамките на посочения имот е целесъобразно и ще допринесе за значително подобряване на достъпността до района, без да се нарушава неговият рекреационен характер. Предвид разположението на имота в непосредствена близост до основните пешеходни маршрути, паркингът ще осигури възможност посетителите да оставят автомобилите си на определено и безопасно място, откъдето да продължат придвижването си пеша. По този начин ще се ограничи нерегламентираното паркиране по прилежащите пътни участъци и разположеният в близост републикански път и зелени площи, което към настоящия момент създава предпоставки за затрудняване на движението, увреждане на тревните площи и компрометиране на естетическия облик на района.
Предвид ограничения капацитет на предвиждания паркинг, неговото изграждане няма да доведе до значително увеличаване на автомобилния трафик, а ще създаде необходимата организация за безопасно и контролирано паркиране. Реализирането на подобен обект ще подобри условията за достъп на гражданите и посетителите до зоната за отдих, ще повиши безопасността на движението и ще съдейства за опазването на околната среда чрез концентриране на автомобилите в обособена площ, вместо тяхното хаотично разполагане върху съседни терени. По този начин ще бъде постигнат баланс между необходимостта от осигуряване на удобен достъп до района и съхраняването на неговите природни, рекреационни и ландшафтни качества.
Към заявлението са скица на поземлен имот, издадена от Служба по геодезия, картография и кадастър – Враца, задание по чл. 125 от ЗУТ и скица–предложение по чл. 135, ал. 2 от ЗУТ за изготвяне на Подробен устройствен план - план за улична регулация (ПУП-ПУР).

На основание гореизложеното и във връзка с чл. 21, ал. 1, т. 8, т. 11 и ал. 2 от Закона за местното самоуправление и местната администрация (ЗМСМА) във връзка с чл. 8, ал. 1 от Закона за общинската собственост (ЗОС) и чл. 110, ал. 1, т. 2 и чл. 135 от 
Закона за устройство на територията (ЗУТ), предлагам Общински съвет – Враца, да
даде съгласие за допускане и одобряване изработването на Подробен устройствен план – план за регулация и застрояване (ПУП-ПРЗ) за образуване на нов урегулиран поземлен имот с проектен номер УПИ VIII-8 с предназначение „за паркинг“ и с приблизителна площ 979 кв.м., с оглед обособяване на между 20 и 35 нови паркоместа, необходими за задоволяване нуждите на гражданите и гостите на гр. Враца, използващи намиращите се в близост пътеки за отдих и разходка, за което предлагам проект за решение.

Приложения:

1. Скица № 15-442996 / 25.03.2026 г. издадена от СГКК – Враца;
2. Задание по чл. 125 от ЗУТ;

3. Скица-предложение за изработването на ПУП-ПРЗ.

ОТНОСНО: 
Относно: Даване на съгласие за допускане изработването и одобряването на проект за Подробен устройствен план – план за регулация и застрояване (ПУП-ПРЗ) за образуване на нов урегулиран поземлен имот с проектен номер УПИ VIII-8 с предназначение „за паркинг“, с оглед обособяване на между 20 и 35 нови паркоместа.
О Б Щ И Н С К И   С Ъ В Е Т
На основание чл. 21, ал. 1, т. 8, т. 11 и ал. 2 от Закона за местното самоуправление и местната администрация (ЗМСМА), чл. 8, ал. 1 от Закона за общинската собственост (ЗОС) и чл. 110, ал. 1, т. 2 и чл. 135 от Закона за устройство на територията (ЗУТ) и при мотиви изложени в предложението,   
Р Е Ш И:
1. Одобрява задание и разрешава изработването на проект за Подробен устройствен план – план за регулация и застрояване (ПУП-ПРЗ) за образуване на нов урегулиран поземлен имот с проектен номер УПИ VIII-8 с предназначение „за паркинг“ и с приблизителна площ 979 кв.м., с оглед обособяване на между 20 и 35 нови паркоместа, необходими за задоволяване нуждите на гражданите и гостите на гр. Враца, използващи намиращите се в близост пътеки за отдих и разходка.

2. Подробният устройствен план – план за регулация да се изработи в обем и съдържание съгласно приложеното задание по чл. 125 от ЗУТ и съгласно изискванията на Наредба № 8/2001 г. на МРРБ за обема и съдържанието на устройствените схеми и планове и Наредба № 7/2003 г. за правила и нормативи за устройство на отделните видове територии и устройствени зона.
3. Възлага на Кмета на община Враца да извърши всички последващи действия по изпълнение на настоящото решение.

